**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2019-2020 уку елы. 10 нчы сыйныф**

**Үткәрү вакыты – 180 минут**

**Максималь балл – 68**

**I. Тестлардан дөрес җавапны билгеләгез.**

1.Җөмләдәге рәт гармониясенә бусынган сүзләр саны дөрес күрсәтелгән рәтне билгеләгез. **(2 балл)**

*Ит ашадың – дәрт алдың, шулпа ашадың – шифа алдың.* (Мәкаль)

а) 8;

ә) 7;

б) 6;

**в) 5.**

2. Җөмләдәге калын хәрефләр белән бирелгән сүздәге аваз үзгәреше дөрес күрсәтелгән рәтне билгеләгез. **(2 балл)**

***Иренгән*** *ике эшләгән, һаман эше пешмәгән.* (Мәкаль)

а) борын ассимиляциясе;

ә) ирен ассимиляциясе;

**б) тел арты ассимиляциясе;**

в) саңгыраулыкта охшашлануның кире төре.

3. Шигырьдәге калын хәрефләр белән бирелгән сүзләрнең төре дөрес күрсәтелгән рәтне билгеләгез. **(2 балл)**

*Бердәм бергәлек булмаса,*

*Олы ил дә* ***таркала****.*

*Бүгенгесе мескенләнә,*

*Киләчәге* ***тар кала****.* (Шәүкәт Галиев)

а) синонимнар;

ә) күп мәгънәле сүзләр;

**б) омофоннар;**

в) омоформалар.

4. Җөмләдәге калын хәрефләр белән бирелгән сүзләрнең төре дөрес күрсәтелгән рәтне билгеләгез. **(2 балл)**

*Кичләрен бөтен йорт симфония белән тула: бер яктан* ***Бетховен****, астан* ***Сен-Санс****, форточкадан* ***Чайковский*** *ишетелә.* (Мөхәммәт Мәһдиев)

а) метафора;

**ә) метонимия;**

б) синекдоха;

в) синоним.

5. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

***Һы****, әллә мин аңгырамы, шуны белмәскә?!* (Фәнис Яруллин)

а) кисәкчә;

ә) модаль сүз;

**б) ымлык;**

в) аваз ияртеме.

6. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Эшчән кеше булу бик зур бәхет,*

*Эш* ***ул*** *бу тормышның үзәге.* (Мәҗит Гафури)

а) күрсәтү алмашлыгы;

ә) билгеләү алмашлыгы;

б) зат алмашлыгы;

**в) кисәкчә.**

7. Җөмләдәге фигыль формалары дөрес күрсәтелгән рәтне билгеләгез. **(2 балл)**

*Ташларны күчерә-күчерә, шәһәрләр төзесәң, җимеш-гөлләр үстерсәң баерсың.* (Мөхәммәт Мирза)

**а) хәл фигыль, шарт фигыль, шарт фигыль, хикәя фигыль;**

ә) хәл фигыль, шарт фигыль, шарт фигыль, сыйфат фигыль;

б) хикәя фигыль, шарт фигыль, шарт фигыль, хикәя фигыль;

в) хәл фигыль, сыйфат фигыль, сыйфат фигыль, хикәя фигыль.

8. Җөмләдә калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Күз яше җиргә* ***тамса да*** *кипми.* (Мәкаль)

а) шарт хәле;

**ә) кире шарт хәле;**

б) сәбәп хәле;

в) хәбәр.

9. Күпнокталар урынына куелырга тиешле тыныш билгесе дөрес күрсәтелгән рәтне билгеләгез. **(2 балл)**

*Кызыл һәм сарылар, ак һәм кара чәчкәләр* ***(...)*** *һәммәсе дә күзнең явын ала торганнар.* (Гарәфи Хәсәнов)

а) өтер;

ә) нокталы өтер;

**б) сызык;**

в) ике нокта.

10. Бирелгән җөмләдәге иярчен компонентның төре дөрес күрсәтелгән рәтне билгеләгез. **(2 балл)**

*Этләр тимәсен дип, кыз бала бабайны капкага чаклы озата чыкты.* (Шәһит Әхмәдиев)

а) синтетик иярчен сәбәп җөмлә;

**ә) синтетик иярчен максат җөмлә;**

б) синтетик иярчен тәмамлык җөмлә;

в) синтетик иярчен шарт җөмлә.

**II. Башыгызны эшләтегез.**

Бирелгән искергән сүзләрнең әдәби телдәге вариантларын языгыз. **(10 балл)**

*Тыйб – медицина, җәгърәфия – география, Маҗарстан – Венгрия, динар – алтын акча, шималь – Төньяк, инкыйраз – юкка чыгу, ислах – реформа, голүм – белем, җәнүб – Көньяк, дәрелфөнүн – университет.*

**III. Теоретик бирем.**

Сингармонизм законы турында белгәннәрегезне языгыз. **(8 балл)**

**IV. Гамәли-иҗади бирем.**

*Шуны әйтергә кирәк* ***(...)*** *үз-үзеңне тәрбияләү берәүгә дә җиңел түгел. Моның өчен теләк, тырышлык, ныклы ихтыяр көче, гаделлек һәм матурлыкка даими омтылыш кирәк.* (Фаек Мөхәммәтҗанов)

1. Күп нокталар урынына тиешле тыныш билгесен куегыз. **(1 балл)**

2. ***Гаделлек*** сүзенә фонетик анализ ясагыз. **(3 балл)**

3. Сингармонизм законының рәт гармониясенә буйсынмаган сүзләрне языгыз. **(2 балл)** (**ихтыяр, даими)**

4. ***Үз-үзеңне,******өчен*** сүзләренә морфологик анализ ясагыз. **(6 балл) (үз-үзеңне – билгеләү алмашлыгы, исемне алыштырып килгән төшем килешенә тартым белән төрләнгән берлек санда; өчен – иялек килешен таләп итүче бәйлек)**

5. Беренче җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(6 балл) *(иярченле кушма җөмлә)1 – баш компонент, 1 – аналитик иярчен тәмамлык җөмлә***

6. Сез ничек уйлыйсыз: кеше үз-үзен тәрбияли аламы? Шул хактагы фикерләрегезне 12-15 җөмләдән торган бәйләнешле текст итеп языгыз. **(12 балл)**