**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2019-2020 уку елы. 9 нчы сыйныф**

**Үткәрү вакыты – 180 минут**

**Максималь балл – 70**

**I. Тестлардан дөрес җавапны билгеләгез.**

1. Йоткылык тартыгы кулланылган сүз дөрес күрсәтелгән рәтне билгеләгез. **(2 балл)**

**а) *даһи*;**

ә) *яхшылык*;

б) *таң*;

в) *маэмай*.

2. Басым соңгы иҗеккә төшми торган сүзләр дөрес күрсәтелгән рәтне билгеләгез. **(2 балл)**

а) *куштырнак*, *өтер*, *сызык*, *нокта*;

ә) *анда*, *сөйли*, *акчалата*, *аксыл*;

**б) *ягъни*, *һәркем*, *русча*, *язабыз*;**

в) *җәен*, *сөйкемле*, *туганлык*, *йоклаганнар*.

3. Бирелгән омонимнарның төре дөрес күрсәтелгән рәтне билгеләгез. **(2 балл)**

*Без – кешеләр... Бар ялгышлар –*

*Адәм баласында Киләчәккә юллап*

*Булмый кала алмый хаталар. Барып җитә алган хат алар.*

(Рифат Сәлах)

а) саф омонимнар;

**ә) омофоннар;**

б) омографлар;

в) омоформалар.

4. Шигъри юллардагы калын хәрефләр белән бирелгән архаизмның хәзерге әдәби телдәге варианты дөрес күрсәтелгән рәтне билгеләгез. (**2 балл**)

*Гәүһәрне таш дию белән ул таш булмас,*

***Тикмә*** *кеше гәүһәр кадрен белә алмас.* (Кол Гали)

а) *ләкин*;

ә) *тик*;

**б) *һәрбер*;**

в) *һичбер*.

5. Шигъри юлларда кулланылган сыйфатларның барысы да күрсәтелгән рәтне билгеләгез. **(2 балл)**

*Карлар яуган. Җир төренгән*

*Ак мамык юрганына.*

*Шатланам мамык карларга,*

*Сөенәм матур кышка.* (Гөлнур Корбанова)

а) *ак*;

**ә) *ак, матур*;**

б) *матур*;

в) *ак, мамык, мамык, матур*.

6. Җөмләдәге сүз төркемнәре дөрес күрсәтелгән рәтне билгеләгез. **(2 балл)**

*Җир астыннан йөргән еланны да сизәләр.* (Мәкаль)

**а) исем, бәйлек сүз, сыйфат фигыль, исем, кисәкчә, хикәя фигыль;**

ә) исем, бәйлек, сыйфат фигыль, исем, кисәкчә, хикәя фигыль;

б) исем, бәйлек, хикәя фигыль, исем, кисәкчә, хикәя фигыль;

в) исем, бәйлек сүз, сыйфат фигыль, исем, теркәгеч, хикәя фигыль.

7. Җөмләдәге хәбәр дөрес күрсәтелгән рәтне билгеләгез. **(2 балл)**

*Нәрсә соң ул батырлык?* (Фәнис Яруллин)

а) *батырлык*;

ә) *ул*;

б) *нәрсә соң*;

**в) *нәрсә соң ул*.**

8. Дания Гайнетдинова иҗатыннан алынган җөмләдә дөрес тыныш билгеләре куелган рәтне билгеләгез. **(2 балл)**

**а) *Журналның безгә очкыч (самолёт) ясарга өйрәткән бүлеге ошады.***

ә) *Журналның безгә очкыч, самолёт, ясарга өйрәткән бүлеге ошады.*

б) *Журналның безгә очкыч – самолёт – ясарга өйрәткән бүлеге ошады.*

в) *Журналның безгә очкыч – самолёт ясарга өйрәткән бүлеге ошады.*

9. Бирелгән җөмләдәге иярчен компонентның төре дөрес күрсәтелгән рәтне билгеләгез. **(2 балл)**

*Салган саен, кармакка балык эләкми.* (Мәкаль)

а) синтетик иярчен вакыт җөмлә;

ә) аналитик иярчен вакыт җөмлә;

**б) синтетик иярчен күләм җөмлә;**

в) синтетик иярчен урын җөмлә.

10. Бирелгән җөмләдәге иярчен компонентның төре дөрес күрсәтелгән рәтне билгеләгез. **(2 балл)**

*Күз алдына китерегез: көзге бакча сукмагында бозга укмашып каткан яшел яфраклар...* (Галимҗан Гыйльманов)

**а) аналитик иярчен тәмамлык җөмлә;**

ә) аналитик иярчен шарт җөмлә;

б) аналитик иярчен урын җөмлә;

в) синтетик иярчен урын җөмлә.

**II. Башыгызны эшләтегез.**

Бирелгән диалекталь сүзләрнең әдәби телдәге вариантларын языгыз. **(10 балл)**

*Ызба – өй, нүгез – мөгез, алҗапма – алъяпкыч, үмит – эскерт, ылан – бала, ындыр – бакча, кычык – эт, ләкилә – токмач, күгеләк – бөрлегән, йан күү – сусау.*

**III. Теоретик бирем.**

Җөмләнең баш кисәкләре турында белгәннәрегезне языгыз. **(8 балл)**

**IV. Гамәли-иҗади бирем.**

*Табиблар дәваламас авыруын наданның,*

*Дәвала белем белән наданлыгын аның.*

(Йосыф Баласагунлы)

1. ***Дәвала*** сүзенә фонетик анализ ясагыз. **(3 балл)**

2. ***Надан*** сүзеннән башланган 5 мәкаль уйлап языгыз. **(5 балл)**

**Мәсәлән:** *Надан кеше – сукыр тавык. Наданга тик тору җавап. Надан белмәсә дә кычкыра. Наданлыкка ишәк кенә түзә. Наданлык оят түгел, укымау оят.*

3. ***Дәваламас, аның*** сүзләренә морфологик анализ ясагыз. **(6 балл)**

4. Җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(6 балл) *(теркәгечсез тезмә кушма җөмлә)***

5. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. **(12 балл)**